google/wiki40b huggingface dataset:
Sanger (Tor Endresen-album)

Sanger er et musikkalbum med Tor Endresen, utgitt i 1996.
GALLEX

GALLEX eller Gallium Experiment var et radiokjemisk eksperiment for påvisning av nøytrinoer som foregikk ved Laboratori Nazionali del Gran Sasso (LNGS) mellom 1991 og 1997. Prosjektet var et internasjonalt samarbeidsprosjekt mellom franske, tyske, israelske, polske og amerikanske forskere under ledelse av Max-Planck-Institut für Kernphysik Heidelberg.
Anlegget ble designet for å oppdage nøytrinoer fra solen og for å bevise teorier knyttet til solens mekanismer for å skape energi. Før dette eksperimentet hadde det ikke vært observasjoner av lavenergi-nøytrinoer fra solen.
Fota Island

Fota Island (irsk: Oileán Fhóta) er en liten øy i Cork Harbour, Irland, like nord for den større øya Cóbh. Her ligger en dyrepark, det historiske Fotahuset med dekorative hager og en 18-hulls golfbane.

Fota dyreprk

Dyreparken ble åpnet i 1983 med mål om å verne det globale dyrelivet. Parken har mere enn 70 arter av eksotiske dyr i åpne og naturlige omgivelser. Blant de dyr man finner i parken, er struts, sjiraff, kenguru, sebra og antilope. Alle dyrene kan gå fritt inne på et 200 mål stort område, bortsett fra gepardene og de andre rovdyrene, som holder til i inngjerdede områder. Mange av dyreartene representert i dyreparken er utrydningstruede.

Fotahuset og hagene

Fotahuset ble bygd på 1700-tallet, og ombygd flere ganger i løpet av 1800-tallet. Gjennom 1900-tallet forfalte huset så mye at taket kollapset. Huset ble restaurert med EU-midler og privat støtte, og gjenåpnet for allmennheten i 2002. Huset har over 70 rom.
Fotahagene består av en botanisk hage med trær og busker, høye murer og terrasser. Hagen har mange sjeldne og eksotiske busker og trær, i tillegg til en stor rosehage.
Sadahiro Takahashi

Karriere

Sadahiro Takahashi startet sin profesjonelle karriere i Fujita Industries (nå kjent som Shonan Bellmare) i 1982.
Han ble tatt ut i Japans tropp til VM i fotball U-20 1979.
Møre og Romsdal Fylkesbåtar

Møre og Romsdal Fylkesbåtar (MRF) var et selskap som drev båt- og ferjetrafikk i Møre og Romsdal. Selskapet ble stiftet i juni 1920. Selskapet hadde hovedkontor i Molde.

Historikk

Møre og Romsdal Fylkesbåtar ble etablert med navnet Møre Fylkes Ruteselskap (MFR) 8. juni 1920. Tidligere var det flere mindre rederi som drev rutetrafikk i fylket. Omkring 1857 ble det etablert selskap som investerte i «hjuledampere» (dampskip med skovler). Selskapet var et fylkesrederi som kjøpte opp i alt 12 lokale ruteselskaper, og startet dermed med en flåte på 34 skip. Navnet ble endret til Møre og Romsdal Fylkesbåtar 1. januar 1949. Etter krigen ble bilferjene stadig viktigere etter hvert som vegnettet ble bygget ut og biltrafikken økte. Selskapet bygget og drev også lastebåter og «sjøbusser». I mellomkrigstiden og etter krigen ble det bygget skip for motordrift, og en del tidligere dampskip ble bygget om til motordrift. Under krigen ble dampskip igjen viktige på grunn av mangel på drivstoff, mens kull og treverk ble brukt til dampskipene. 
Selskapet ble 9.mai 2001 dattereselskap av konsernet Fjord1 sammen med Fylkesbaatane i Sogn og Fjordane, og disse to selskapene ble til Fjord1 - konsernet. Virksomheten til MRF ble videreført fra 2005 under navnet Fjord1 MRF, og fremdeles med Molde som hovedbase.
MRF holdt seg til sjøverts trafikk helt til midt på 1990-tallet. Da kjøpte MRF opp flere rutebil- og transportselskaper på Sunnmøre, først Mørebil, så Stranda og Sykkylven Billag, Storfjord Rutebilar og Sørøy-Buss. De tre siste selskapene ble fusjonert inn i Mørebil. Etter Fjord1 var etablert, ble også Sunnmøre-Romsdal Billag kjøpt (2003), og virksomheten i disse selskapene ble fra 2005 organisert i Fjord1 Buss Møre og Fjord1 Gods Møre. Sistnevnte tok seinere navnet Fjord1 Transport og tok over all godstransport på vei i Fjord1-konsernet.
Fjord1 Transport ble i 2011 solgt til Firda Billag. Selskapet ble fusjonert med godstrafikken i Firda Billag og nytt selskapsnavn ble Transferd. Fjord1 Buss Møre ble i løpet av 2012 og 2013 solgt til Nettbuss.
Sygdommen til Døden

Sygdommen til Døden er en bok skrevet av den danske filosofen Søren Kierkegaard i 1849 under pseudonymet Anti-Climacus. Den handler om Kierkegaards begrep om eksistensiell fortvilelse, der han setter likhetstegn med det kristne begrepet om synd.
Ifølge Kierkegaard er en person «fortvilet» hvis han ikke tilslutter seg Gud. På denne måten mister han sitt selv , hvilket Kierkegaard definerer som «relasjonen relaterer seg selv til seg selv i relasjonen» . Det menneskelige selv er en syntese mellom det begrensede og det ubegrensede, det mulige og det faktiske og er identifiserbart med den dialektiske balanserende akt mellom disse motstridende ledd , relasjonen. Å ikke være fortvilet er å ha forsonet det begrensede med det ubegrensede å eksistere i bevissthet om ens eget selv og om Gud. Spesielt definerer Kierkegaard det motsatte av fortvilelse som tro, hvilket han beskriver ved det følgende: «I at relatere sig selv til sig selv, og i viljen til at være sig selv, hviler selvet transparent i den magt som grundlagde det.»
Boken beskriver et antall måter mennesker vender seg fra selvet og fra Gud og antyder et sted at noen mennesker er stolte av sin fortvilelse og lar den står som et eksempel på Guds feilbarlighet likesom en feil i et manuskript som nekter å bli rettet. Denne teksten er en av hovedårsakene til at Kierkegaard defineres som en eksistensialist, fordi han illustrerer måter på hvilke ens subjektive selvoppfattelse bidrar til ens objektive identitet. Denne objektive identitet så Kierkegaard som et samarbeid med Gud i den kreative prosessen.
Evansville

Økonomi

Evansville er det regionale handelssenteret i Indiana, Kentucky og Illinois. Byen har en veldig stabil, mangfoldig og levedyktig økonomi. De største næringslivsektorene i byen etter ansatte er helse, finans, utdanning og industri. Evansville er ellers kjent som «verdens kjøleskapshovedstad» siden Whirlpool Corporation har en stor fabrikk i byen.
Både University of Evansville og University of Southern Indiana holder begge til i byen.
Vinje Venstre

Vinje Venstre er Venstres lokallag i Vinje i Telemark. Vinje Venstre startet etter Viggo Ullmanns seminar i Vinje som et «Braabilsstyre» 17. februar 1882 som skulle forberede regler for et senere møte, men laget ble først formelt konstituert 18. januar 1884. Vinje Venstre fikk 4,2 % av stemmene ved kommunevalget 2015 og har en representant i kommunestyret.
Askim kirke

Middelalderkirken

Askim gamle kirke lå like øst for den nåværende kirken. Den var antakelig oppført rundt 1200 og er første gang nevnt i skriftlige kilder i 1336. Den har hatt rektangulært skip og avlangt, smalt kor, og murt opp med store kvaderstein.  På taket var en åttekantet takrytter med høy hjelm. Utseendet er bevart ved samtidige tegninger og ett fotografi. Den ble revet umiddelbart etter at den eksisterende kirken sto ferdig. I dag består store deler av kirkegårdsmuren av kvaderstein fra den gamle kirken.

Eksisterende kirke

Dagens kirke ble oppført i 1877-78 som korskirke av rundtømmer, etter et noe modifisert forbilde i Båstad kirke, som ble tegnet av Christian H. Grosch. Tegningene for Askim ble utarbeidet av byggmester A.C. Furuholmen og korrigert av Jacob Wilhelm Nordan. Sakristitilbygget i øst ble utvidet i 1962 etter tegninger av arkitektene Hanssen og Baltsersen. Kirken har 395 sitteplasser.
Askim kapell ligger sør for kirken, og ble innviet 1. mars 1957. Det er utsmykket innvendig med en stor mosaikk av Per Vigeland.
Baktruppen

Baktruppen var et kunstnerkollektiv som ble stiftet i Bergen i 1986, og offisielt oppløst 1. mars 2011. Baktruppen arbeider har bestått av teater- og danseforestillinger, kunsthappeninger, «usynlig teater», video- og lydkunst, radio, stedsspesifikk kunst og politisk motiverte aksjoner.
I boken Performance Art by Baktruppen (Kontur 2009) skriver teaterhistoriker Knut Ove Arntzen at Baktruppen er kjent for sin ironi og sin lek med avantgardistiske tilnærminger til teater og performancekunst. Deres poeng var å resirkulere aspekter av den klassiske avant-garden i et postmoderne perspektiv.
Baktruppen markerte seg gjennom kunstnerisk forskning som gikk bak det estetiske og inn i de sosiale rom. Gruppen stilte spørsmål ved teatrets ritualer, og introduserte det «ambiente rom» med en lekende og ironisk tilnærming til det postmoderne. Leken ble en ramme for kommunikasjon med publikum, og utgangspunktet for et dekonstruktivistisk syn på verden gjennom kunsten. Gjennom forestillingene ble det stilt spørsmål omkring begreper som «profesjonalitet» og «dilettanteri». En av de mange intensjonene var at alle som deltok i forestillingene skulle blande sine evner og talenter inn i en ikke-hierarkisk arbeidsstruktur; en kollektiv prosess.
Overdrivelse og forvirring er begreper som karakteriserer mange av Baktruppens arbeider. Gruppen stilte seg konstant i en gråsone mellom det velkjente og det ukjente, og opererte med en dobbel forståelse av situasjonen der de lekte med forskjellen mellom lek/alvor, fantasi/virkelighet, senter/periferi, og forskjellige forståelser av identitet. Kanskje kan man si at Baktruppens arbeider representerer det «karnevaliske» i en postmoderne form.
Elbella

Utseende

Nokså store (vingespenn ca. 60 millimeter) og kraftige smygere. Vingenes grunnfarge er svart med et blågrønt metallisk skinn, vingene og kroppen gjerne med utbredete, lyse (lyst blågrønne) tegninger. Bakkroppsspissen er ofte rød.
Både larven og puppen er sterkt hårete, larven gjerne svart med gule eller røde tverrbånd.

Levevis

Larvene lever på ulike lianer, busker og trær, mest i familien Malpighiaceae, men også i kattostfamilien og neslefamilien.

Utbredelse

Artene er utbredt over hele Mellom- og Sør-Amerika, fra Mexico i nord til Argentina i sør.
Plaza Víquez

Plaza Víquez, offisielt Plaza Gonzales Víquez, er en park sør i San José i Costa Rica. Den befinner seg i nabolaget Plaza Gonzales Víquez i distriktet Catedral, langs Avenida 18 og mellom Calle 11 og 13. I parken er det en rekke idrettsinstallasjoner, deriblant et offentlig svømmebasseng. Opprinnelig var parken et messeområde, hvor den tradisjonelle nyttårsmessa ble avholdt før den ble flytta til Zapote, og hadde blant annet en oksering.
HMAS «Hobart» (D63)

Design og konstruksjon

Hobart var en av de tre modifiserte «Leander»-klasse krysserne som ble bygget for Royal Navy. Den største forskjellen fra de tidligere skipene var at de nye skipene hadde motorer i to selvstendige skott som gjorde at skipet ikke mistet fremdriften vis en av motorene var ødelagt. De hadde også doble skorsteiner i motsetning til de tidligere skipene som hadde kun en skorstein.
Batuan (Bohol)

Batuan er en kommune i provinsen Bohol på Filippinene. Under folketellingen i 2000 kom man til et befolkningstall på 11 835 i 2 287 husstander.
Keith Emerson

Bakgrunn

Han ble født i Todmore i Yorkshire, dit familien var blitt evakuert fra sørkysten av England under annen verdenskrig. Men han vokste opp i Goring-by-Sea i nærheten av Worthing i West Sussex, og gikk på skole i Tarring. Foreldrene var svært opptatt av musikk, og sørget for at Keith fikk pianoundervisning fra åtte års alder.

Musiker

Som ung lyttet Keith mye til jazz og fikk etterhvert god kjennskap til klassisk musikk, noe som inspirerte ham til å utvikle sin egen stil, hvor han kombinerte sjangrene klassisk musikk, jazz og rock and roll. Som en tidlig bruker av Hammond-orgel fikk han kontakt med Robert Moog og samarbeidet med ham i videreutviklingen av «Moog», en analog synthesizer, i 1969. Selv om andre artister som The Beatles og The Rolling Stones hadde brukt «Moog», var Emerson den første artisten som brukte den på turné.
Emerson hadde skolering innen klassisk musikk og var kjent for sine rockearrangementer av en rekke klassiske komponister, fra Johann Sebastian Bach via Modest Musorgskij til 20. århundres komponister som Béla Bartók,  Aaron Copland, Leoš Janáček og Alberto Ginastera. Særlig tidlig i karrieren, fram til 1972, krediterte ikke alltid Emerson når han tok partier fra klassiske eller jazz-komponisters arbeider. Nummeret «Rondo» med The Nice er en 12/8-takt tolkning av «Blue Rondo à la Turk» av Dave Brubeck, opprinnelig i 9/8 takt.
Keith Emerson var kjent for sin tekniske virtuositet og for sine ablegøyer på scenen, inkludert bruk av kniver for å holde nede tangenter under soloer og å spille på orgel opp ned mens han lå under og over det, slik at han måtte spille speilvendt. Ved siden av keyboardspillere som Richard Wright fra Pink Floyd og Rick Wakeman fra Yes var Emerson sett på som en banebryter mht. bruk av keyboard både på scenen og som instrument i oppsettingen. Slik plasserte han seg helt sentralt innen progrock. Emersons bruk av synthesizer og hans akkorder har satt musikalske spor i sin ettertid.
Rhomborhina castanea

Utseende

En nokså stor (opptil 34 millimeter), skinnende gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Arten lever i Vietnam.
Norgesrekordhistorikk på 200 m medley

Oversikt over utviklingen av norgesrekorder på 200 m individell medley for både langbane (50 meter) og kortbane (25 meter).
Mljet

Historie

Mljet er nevnt rundt 950 av den østromerske keiseren Konstantin VII Porphyrogennetos i hans verk De Administrando Imperio («Om å styre et imperium») som en av øyene til den serbiske stammen Pagania. Konstantin var også den første som identifiserte Mljet med øya Melita hvor Apostelen Paulus strandet. 
Benediktinerne fra Pulsano i Puglia ble lensherrer over øya i 1151, etter at de kom fra Monte Gargano i Italia. De kom på land ved Sutmiholjska-vika og den serbiske prinsen Desa fra Huset Vojislavljević ga dem innsjøen på øya, og fikk bygget en kirke og et kloster på øya i innsjøen viet til jomfru Maria. Pave Innocens III skrev et dokument som konsekrerte kirken i 1198. 
Øya ble en del av Serbia under Stefan Nemanja i 1166–1168. I 1222 gav den serbiske kongen Stefan Prvovenčani av Nemanjić bort landområdene med kloster og kirker på Korčula til Benediktinerordenen på Mljet. Den serbiske keiseren Stefan Uroš V ga øya til Balša I i 1357. Benediktinerne sa fra seg herredømmet over øya i 1345, og holdt bare på en tredjedel av øya. Den ble så annektert av Republikken Dubrovnik i  1410. 
I 1809, under Napoleons styre, ble klosteret på Mljet forlatt. Da Østerrike-Ungarn tok over øya ble skogbrukskontoret plassert i klosterbygningen. Mellom verdenskrigene var bygningen eid av Dubrovnik bispedømme. I 1960 ble bygningen et hotell, og i 1998 igjen gitt tilbake til bispedømmet. 
Munkene på øya grov ut en kanal mot sørkysten fra innsjøen, slik at den ble saltvannsholdig. 
I middelalderen ble det innført mungoer på øya for å redusere tallet på slanger (som visstnok var en stor plage). Mungoene tok knekken på slangene, men samtidig tok de livet av fuglelivet på øya, og særlig eggene. I dag er det fremdeles lite fugler på øya.

Geografi

Over 72 % av øya er skog. Bergarten på øya er stort sett kalkstein og dolomitt. Enkelte senkinger på øya ligger under havnivå, og blir kalt blatine («gjørmesjøer») eller slatine («saltsjøer»). Disse ble fylt med vann når det regner. 
Øya har middelhavsklima med en middeltemperatur på 9 ºC i januar og 24 ºC i juli.
The Broccoli Company

Konsept

Produktene som blir omsatt i selskapet er helsekost, kosmetikk og velværeprodukter basert på naturlige ingredienser. For å opprettholde status som salgsrepresentant må man selv kjøpe produkter jevnlig.
Selskapet har fått kritikk for å fremsette helsepåstander uten vitenskapelig dokumentasjon.
Selskapet opplevde en enorm vekst de første årene, og skaffet seg titusenvis av distributører. Konseptet ble særlig populært i Norge, anført av bergenserne Terje Duesund og Ørjan Sæle som begge tjente millioner som distributører. På det meste hadde selskapet 600 000 distributører internasjonalt.

Etterforskning av Justisdepartementet

I 1998 innledet Justisdepartementet en etterforskning av Nature's Own. Dette vakte kontrovers ettersom finansminister Gudmund Restads tre døtre var distributører for selskapet, det samme var tilfelle for stortingsrepresentant Anita Apeltun Sæle. Også i Politiet skapte dette sterke reaksjoner. Departementet mente at selskapet drev i strid med lotteriloven, men dette ble avvist av statsadvokaten i Møre og Romsdal. Selskapets eiere og distributører reagerte kraftig på behandlingen fra departementet.
Justisdepartmentets etterforskning av Nature's Own ble avgjørende for den videre norske lovpraksisen rundt MLM.

Telefoni, søksmål og nedtur

I 2002 ble selskapet PGOne skilt ut av Nature's Own for å drive med mobiltelefoni og bredbånd. PGOne ble senere kjøpt opp av Ventelo.
Samme år ble Nature's Own saksøkt av Fred Thorkildsen som var en av toppselgerne for selskapet. Veksten hadde da stagnert og raste kraftig de påfølgende årene.
På grunn av mye negativ medieoppmerksomhet rundt merkenavnet Nature's Own har selskapet byttet navn til Natures of Scandinavia, og senere igjen til The Broccoli Company.
Markløft

Sumo markløft

Sumo stilling innen markløft vil si at man står med føttene utenfor hendene. Det varierer altså hvor bredt man velger å stå alt etter personlig preferanse. Denne varianten tar mer på hamstrings (bakside lår) og gluteus (setet), og mindre på erector spinae (ryggstrekkeren). En sumo stilling vil også kutte ned på lengden stanga trenger å løftes fra bakken før en når oppreist posisjon, dette kan hjelpe løfteren i å løfte tyngre.

Strake markløft (romanian deadlift)

Her har man nesten helt rette ben og beveger seg kun i hofteleddet. Denne varienten tar også mer på hamstring og gluteus muskulaturen enn vanlig markløft (deadlift).
Det finnes også forskjellige måter å holde stangen på. Det vanligste grepet er et mikset grep hvor den ene hånda har håndflaten frem (supinert) og den andre har håndflaten bakover (pronert). Dette grepet gjør at stanga holder seg i ro i hendene uten å vri seg. En annen variant er å ha begge hendene pronert med tommelen rundt stanga. Her kan stanga vri seg i hendene og falle ut. Et annet grep er å forme hånda som en krok med tommelen på samme side som resten av fingrene. Med dette grepet kan man løfte ganske tungt, men det kan være veldig ubehagelig for tomlene.
Teoretisk lingvistikk

Teoretisk lingvistikk er den greina av lingvistikken som fokuserer på å utvikle modeller over språklig viten. Områdene som vanligvis regnes som kjernen av teoretisk lingvistikk er syntaks, morfologi, fonologi og semantikk. Man pleier å ekskludere områder som fonetikk, psykolingvistikk og sosiolingvistikk. Teoretisk lingvistikk omfatter også leitinga etter ei forklaring på de språklige universalene, altså de egenskapene som alle menneskelige språk har til felles.
Krampe (festemiddel)

En krampe er et U-formet festemiddel i slekt med klammer og spiker. Det er som oftest laget av galvanisert stål og brukes typisk til festing av piggtråd, stengsler og fjærer mot tre.
Lengde 19-50 mm.
Garnes

Garnes er et boligområde og er skolesentrum i Arna. Garnes ligger langs fylkesvei 276.
Badeplass på Garnestonæ (Tonæ) ytterst der Arnavågen går sammen med Sørfjorden. På Garnes ligger det også et gartneri.
Gamle Vossebanen, veteranjernbane, går fra Garnes stasjon
Det finnes også et sted i Møre og Romsdal som heter Garnes. Det ligger i Ulstein Kommune ved tettstedet og bygda Haddal.
Nidda (elv)

Navnet

Navnet Nidda er et av Europas eldste elvenavn. Den romerske byen Nida som ble opprettet i 1. århundre tyder på at elvenavnet allerede fantes på den tiden. Elvenavnet er utbredt i hele Europa, som for eksempel i Polen, de baltiske landene, Skandinavia, på De britiske øyer og i det vestlige Mellom-Europa, derfor fører lingvister navnet tilbake til urindoeuropeisk opphav.

Regulering

På 1920- og 1960-tallet ble Nidda regulert for å redusere fare for flom. De mange buktingene i elva forble som små vann, mens elveleiet ble gjort rettere og dypere. Siden 1993 har man delvis arbeidet for å tilbakeføre Nidda til det naturlige elveleiet.
Sideelvene til Nidda er Eichelbach og Nidder fra venstre og Horloff, Wetter, Erlenbach, Eschbach, Kalbach, Urselbach, Steinbach og Sulzbach fra høyre.
Flå kirke (Melhus)

Historie

Man vet ikke sikkert når den første kirken på Flå ble bygget. Første sikre skriftlige kilde er Olav Engelbrektssons jordebok fra 1533 hvor Flå kirke nevnes, men det kan ha stått kirke her helt tilbake til 1100-tallet.  En antatt grunn til at man mangler kilder for kirkens tidlige historie er at prestegården med kirkedokumenter gikk tapt i en brann på 1600-tallet. I 1345 gikk det et jordras som tettet til elven Gaula, og da dette til slutt brast, ble dalen oversvømmet. Flere kirker ble i følge historiske beretninger totalskadd i denne flommen, blant disse antar man at Flå kirke var.
Etter dette ble det bygget ny kirke på Kirkflå (Kjerskflå) oppunder Flå-åsen, dette skal ha vært en stavkirke. Selv om det her var tryggere i forhold til flom, var det værhardt, og et uvær i 1664 etterlot betydelige skader på kirken. Man besluttet etter hvert å bygge ny kirke på samme sted, og i 1686 ble det ferdigstilt en ny kirke på Kirkflå. På 1700-tallet ble kirkene solgt til private, men bygdefolket kjøpte tilbake kirken i 1779 for 950 riksdaler.
Man fant snart ut at kirkens plassering var lite sentral, og mens den hadde vært i privat eie hadde den også forfalt. Dette ledet til at man bygget ny kirke på Flå som altså er dagens kirke.
Automatisk identifikasjonssystem

Automatisk identifikasjonssystem eller Automatic Identification System (engelsk), forkortet AIS, er et antikollisjonshjelpemiddel for skipsfarten. Fartøyer som har utstyr for AIS om bord sender ut og utveksler informasjon om sin identitet, posisjon, fart, kurs, osv. over frekvenser på VHF-båndet. AIS brukes også av maritime trafikksentraler for å holde oversikt over skipstrafikken innen sine ansvarsområder.
Rekkevidden varierer, men kan være opp til omkring 40+ nautiske mil. Etter krav fra IMO skal fartøyer over 300 brutto registertonn i internasjonal fart ha utstyr for sending og mottak av AIS-signaler. De aller fleste skip har i dag AIS med visse unntak, det anslås at over 40 000 skip har AIS-utstyr klasse A om bord.
Fiskefartøy over 18 meter har installert AIS klasse A fra 1. juni 2013. Fiskefartøy over 15 meter har installert AIS klasse A fra 1. juni 2014.
Joseph Guo Jincai

Bispevielsen

Ordinasjonen fant sted i Pingquan i byprefekturet Chengde. Det var den første katolske bispevielse i Folkerepublikken Kina på nesten fem år som det var innhentet pavelig approbasjon for i forkant. I forkant av ordinasjonen var det kommet meldinger om at flere pavelig approberte biskoper i denne delen av Kina var tatt hånd om av myndighetene, og at hensikten var å sikre seg deres tvungne nærvær under den forestående bispevielsen. Vatikanet protesterte deretter mot ordinasjonsplanene.
Åtte vatikanapproberte biskoper var med på seremonien i Chengde, og minst tre av dem var blitt bragt dit av myndighetene formodentlig mot sin vilje: Biskopene Pei Junmin av Liaoning, Li Lianggui av Cangzhou og Feng Xinmao av Hengshui. Den presederende biskop var biskop Fang Jianping av Tangshan, og de øvrige var Li Shan av Beijing, Meng Qinglu av Hohhot, Zhao Fengchang av Liaocheng og koadjutorbiskop An Shuxin av Baoding.
En annen biskop, John Liu Jinghe (født 1919), som av de kinesikske myndighweter ble ansett som rettmessig ordinarie biskop av Tangshan, ble den 17. november 2010  «oppsagt» fordi han hadde nektet å delta i bispevielsen.
Abbott og Costello i redselskabinettet

Originaltittelen

På de originale filmplakatene var filmens fulle tittel Bud Abbott and Lou Costello Meet Frankenstein, mens på filmen er den tittelert som Bud Abbott Lou Costello Meet Frankenstein (uten «and»). Dette er den offisielle tittelen ifølge Internet Movie Database . Uansett er denne filmens tittel unøyaktig, da hverken Abbott eller Costello på noe punkt i filmen tiltaler noen ved navnet Frankenstein. 
I Australia og Storbritannia ble filmen lansert under den mer generiske tittelen Abbott and Costello Meet the Ghosts, som fritt oversatt betyr Abbott og Costello møter spøkelsene. Årsaken til dette var sensurlovene, som midlertidig hadde gjort grøsserfilmer ulovlig. Derfor ble alle scenene med monsteret, «Dracula» og «Ulvemannen» klippet bort.
I Norge heter altså filmen Abbot og Costello i redselskabinettet som også er en mer handlings-riktig tittel.